CELEX: 62017TN0093
Language: da
Date: 2017-02-14 00:00:00
Title: Sag T-93/17: Sag anlagt den 14. februar 2017 — Duferco Long Products mod Kommissionen

18.4.2017   
            
            
               DA
            
            
               Den Europæiske Unions Tidende
            
            
               C 121/38
            
         Sag anlagt den 14. februar 2017 — Duferco Long Products mod Kommissionen
   (Sag T-93/17)
   (2017/C 121/57)
   Processprog: fransk
   
      Parter
   
   
      Sagsøger: Duferco Long Products SA (Luxembourg, Luxembourg) (ved advokaterne J. F. Bellis, R. Luff og M. Favart)
   
      Sagsøgt: Europa-Kommissionen
   
      Sagsøgerens påstande
   
   
               —
            
            
               Søgsmålet antages til realitetsbehandling, og der gives sagsøgeren medhold.
            
         
               —
            
            
               Artikel 1, stk. 1, litra f), og artikel 2 i Kommissionens afgørelse af 20. januar 2016 om statsstøtte SA.33926 2013/C (ex 2013/NN, 2011/CP) iværksat af Belgien til fordel for Duferco annulleres
            
         
               —
            
            
               Europa-Kommissionen tilpligtes at betale sagens omkostninger.
            
         
      Søgsmålsgrunde og væsentligste argumenter
   
   Til støtte for søgsmålet har sagsøgeren fremsat to anbringender.
   
               1.
            
            
               Første anbringende om, at Kommissionen har foretaget åbenbart urigtig retsanvendelse og anlagt en åbenbar urigtig vurdering ved undersøgelsen af pari passu-karakteren af den sjette foranstaltning, som blev erklæret uforenelig med fællesmarkedet. Dette anbringende består af to led.
               
                           —
                        
                        
                           Det første led om, at den pågældende transaktion i modsætning til Kommissionens vurdering blev foretaget på pari passu-vilkår.
                        
                     
                           —
                        
                        
                           Det andet led om, at Kommissionens vurdering af transaktionens pari passu-karakter var behæftet med alvorlige beregnings- og vurderingsfejl.
                        
                     
         
               2.
            
            
               Andet anbringende om, at Kommissionen har foretaget åbenbart urigtig retsanvendelse og anlagt en åbenbar urigtig vurdering ved undersøgelsen af kriteriet om en privat investor under markedsøkonomiske vilkår. Dette anbringende består af fire led:
               
                           —
                        
                        
                           Det første led om, at Kommissionen ved sammenblande anvendeligheden af og anvendelsen af kriteriet om en privat investor under markedsøkonomiske vilkår har begået en retlig fejl og foretaget en urigtig anvendelse af kriteriet om en privat investor under markedsøkonomiske vilkår.
                        
                     
                           —
                        
                        
                           Det andet led om, at Kommissionen ved ikke at foretage en komparativ analyse eller at benytte en anden metode til vurdering af den pågældende transaktion har tilsidesat princippet om en privat investor under markedsøkonomiske vilkår samt sin begrundelsespligt og sin forpligtelse til at udvise omhu ved vurderingen af dette kriterium.
                        
                     
                           —
                        
                        
                           Det tredje led om, at Kommissionen har tilsidesat sin begrundelsespligt og sin forpligtelse til at udvise omhu ved vurderingen af kriteriet om en privat investor under markedsøkonomiske vilkår.
                        
                     
                           —
                        
                        
                           Det fjerde led om, at regionen Wallonien har fremlagt et betydeligt antal dokumenter, der beviser, at Foreign Strategic Investment Holding, datterselskab af Société Wallonne de Gestion et de Participation, har handlet som privat investor under markedsøkonomiske vilkår.